proxectonos/corpus_dominio_legal_administrativo_tmp huggingface dataset:
ORDE do 20 de setembro de 2000 pola que se dispoñen os cesamentos de vocais en representación da Xunta de Galicia no Consello de Administración da Autoridade Portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 06/10/2000

A Lei 27/1992, do 24 de novembro, de portos do estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
Os acordos do Consello da Xunta de Galicia do 5 e 6 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e a mariña mercante, texto reformado pola Lei 62/1997, do 26 de decembro, disponse que a separación dos vocais do Consello de Administración será acordada polo órgano competente da Comunidade Autónoma, polo que, aceptada a renuncia dos seguintes representantes da Administración da Comunidade Autónoma de Galicia na Autoridade Portuaria de Vilagarcía de Arousa, en canto órgano competente,
DISPOÑO:
O cesamento de Daniel Garrido Castromán como vocal do Consello de Administración da Autoridade Portuaria de Vilagarcía de Arousa, en representación da Comunidade Autónoma de Galicia, agradecéndolle os servicios prestados.
O cesamento de Gonzalo Bóveda Pérez como vocal do Consello de Administración da Autoridade Por
tuaria de Vilagarcía de Arousa, en representación da Comunidade Autónoma de Galicia, agradecéndolle os servicios prestados.
O cesamento de Valentina Fernanda Cerviño Villaverde como vocal do Consello de Administración da Autoridade Portuaria de Vilagarcía de Arousa, en representación da Comunidade Autónoma de Galicia, agradecéndolle os servicios prestados.
Santiago de Compostela, 20 de setembro de 2000.
José Cuíña Crespo
Conselleiro de Política Territorial, Obras Públicas
e Vivenda
ORDE do 15 de setembro de 2000 pola que se nomea un novo membro do Consello Galego de Relacións Laborais, en representación da Confederación de Empresarios de Galicia.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 02/10/2000

De acordo co disposto no artigo 4 da Lei 7/1988, do 12 de xullo (DOG do 26 de xullo), de creación do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados polo conselleiro de Traballo e Benestar Social.
Facendo uso da posibilidade de substitución, que recolle o artigo 5 da dita lei, a Confederación de Empresarios de Galicia acordou a substitución dun dos seus membros suplentes, da súa representación no consello.
A disposición adicional primeira do Decreto 161/2000, do 29 de xuño (DOG do 3 de xullo), polo que se establece a estructura orgánica da Consellería de Xustiza, Interior e Relacións Laborais sinala que «a Consellería de Xustiza, Interior e Relacións Laborais exercerá as funcións asignadas á extinta Consellería de Traballo e Benestar Social pola Lei 7/1988, do 12 de xullo, de creación do Consello Galego de Relacións Laborais».
Por todo o exposto, ó abeiro do artigo 4 da referida Lei 7/1988, e en uso das atribucións que teño conferidas,
DISPOÑO:
Artigo único.-Nomear membro suplente do Pleno do Consello Galego de Relacións Laborais, en representación da Confederación de Empresarios de Galicia, a María J. de Miguel Pérez, en substitución de Sonia Mª Fernández Barciela.
Santiago de Compostela, 15 de setembro de 2000.
Antonio Pillado Montero
Conselleiro de Xustiza, Interior e Relacións Laborais
ORDE do 6 de setembro de 2000 pola que se fixa o prezo de venda ó público da publicación O Cultivo do Amorodo Grande.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 22/09/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único
1. Queda aprobado o prezo de venda ó público da publicación editada por esta consellería que se relaciona no anexo.
2. Este prezo entenderase con IVE incluído.
Santiago de Compostela, 6 de setembro de 2000.
Cástor Gago Álvarez
Conselleiro de Agricultura, Gandería e Política
Agroalimentaria
ANEXO I
-O Cultivo do Amorodo Grande.....2.000 pesetas.
ORDE do 4 de setembro de 2000 pola que se autoriza definitivamente a apertura e funcionamento do centro privado Galén de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/09/2000

Examinado o expediente instruído por instancia do titular do centro privado Galén de Lugo, mediante o que solicita autorización para a súa apertura e funcionamento,
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Lugo, que se remite cos informes correspondentes,
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve,
Considerando que concorren no expediente os requisitos esixidos nas disposicións vixentes para poder acceder ó solicitado,
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la apertura e funcionamento do centro privado Galén de Lugo e, como consecuencia disto, establece-la configuración definitiva do centro existente no mesmo edificio ou recinto escolar, segundo se especifica no anexo.
Segundo.-Antes do inicio das ensinanzas que pola presente orde se autorizan, a Delegación Provincial da Consellería de Educación e Ordenación Universitaria, logo de informe da Inspección Educativa, aprobará expresamente a relación de persoal que impartirá docencia no dito centro.
Terceiro.-O centro de educación secundaria que pola presente orde se autoriza, deberá cumpri-la Norma Básica da Edificación NBE-CPI/1996, de condicións de protección contra incendios nos edificios, aprobada por Real decreto 2177/1996, do 4 de outubro (BOE do 29). Todo isto sen prexuízo de que teñan que cumprirse outros requisitos esixidos pola normativa municipal ou autonómica.
Cuarto.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala a presente orde.
Santiago de Compostela, 4 de setembro de 2000.
Celso Currás Fernández
Conselleiro de Educación e Ordenación
Universitaria
ANEXO
Provinvia: Lugo.
Concello: Lugo.
Localidade: Lugo.
Enderezo: Calzada do Rei Chiquito.
Código do centro: 27020586.
Denominación específica: Galén.
Titular: Promotora Educativa Lucense S.L.L.
Composición resultante:
a) Educación infantil: 3 unidades.
b) Educación primaria: 6 unidades.
c) Educación secundaria:
-4 unidades de educación secundaria obrigatoria.
-4 unidades de bacharelato das modalidades de ciencias da natureza e da saúde e humanidades e ciencias sociais.
ORDE do 29 de agosto de 2000 pola que se amplían os prazos de xustificación dos investimentos realizados ó abeiro da Orde do 26 de maio de 2000 pola que se convoca e regula o réxime de concesión de axudas para o desenvolvemento de aplicacións, realizacións de diagnósticos e implantación de ferramentas de transacción electrónica no ámbito de tecnoloxías da información e as comunicacións na Comunidade Autónoma galega para o ano 2000 (Diario Oficial de Galicia número 109, do 6 de xuño).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 11/09/2000

A Consellería de Industria e Comercio dictou a Orde do 26 de maio de 2000 pola que se convoca e regula o réxime de concesión de axudas para o desenvolvemento de aplicacións, realizacións de diagnósticos e implantación de ferramentas de transacción electrónica no ámbito de tecnoloxías de información e as comunicacións na Comunidade Autónoma galega para o ano 2000 (DOG nº 109, do 6 de xuño). O obxectivo desta orde é incentiva-lo desenvolvemento de aplicacións e servicios das tecnoloxías de información e comunicación, a realización de diagnósticos e a implantación de ferramentas de transacción electrónica, conducentes á mellora da competitividade empresarial na Comunidade Autónoma de Galicia.
Na citada disposición establécese como requisito indispensable para o libramento de axuda a presentación, antes do día 31 de outubro de 2000, da documentación acreditativa do investimento realizado.
Tendo en conta o atraso con que foi publicada a devandita orde e que o elevado número de solicitudes presentadas motivou un longo proceso de avaliación dos proxectos, considérase necesario amplia-lo prazo de xustificación dos investimentos levados a cabo polos solicitantes.
En consecuencia, en uso das atribucións que me foron concedidas,
DISPOÑO:
Artigo único.-Amplia-lo prazo para a execución e xustificación dos investimentos ou actuacións subvencionables ó abeiro da orde da Consellería de Industria e Comercio do 26 de maio de 2000, ata o día 17 de novembro de 2000.
Santiago de Compostela, 29 de agosto de 2000.
Juan Rodríguez Yuste
Conselleiro de Industria e Comercio
CORRECCIÓN de erros.-Resolución do 14 de abril de 2000, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, do convenio colectivo da empresa Ferroatlántica, S.L., fábricas de Cee-Dumbría e centrais eléctricas.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/09/2000

Advertido erro, na devandita resolución, publicada no DOG nº 110, do mércores, 7 de xuño de 2000, cómpre efectua-la oportuna corrección:
Na páxina 8.739, onde di:
«Polo comité:
Juan L. Mouzo Lago.
Francisco Javier Paz Regueira.», debe dicir:
«Polo comité:
José Jorge Fernández Rodríguez.
Alfonso Louzán Tomé.».
RESOLUCIÓN do 17 de agosto de 2000, da Dirección Xeral de Centros e Inspección Educativa, pola que se resolve provisionalmente a convocatoria de axudas económicas para o curso 2000-2001 a unidades que escolaricen alumnos de educación infantil de 4 ou 5 anos en centros docentes privados.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/09/2000

A Orde do 23 de xuño de 2000 (Diario Oficial de Galicia do 29 de xuño) establece o procedemento para a concesión de axudas económicas para o curso 2000-2001 a unidades que escolaricen alumnos de educación infantil de 4 ou 5 anos en centros docentes privados.
Vistos os informes emitidos polas correspondentes comisións provinciais e tendo en conta o punto décimo primeiro da referida Orde do 23 de xuño de 2000, esta dirección xeral,
DISPÓN:
Primeiro.-Resolver provisionalmente a convocatoria de axudas económicas para o curso 2000-2001, concedendo as que se indican no anexo da presente resolución.
Segundo.-Os titulares dos centros que figuran no anexo desta resolución remitirán ó Servicio de Inspección da delegación provincial correspondente, entre o 15 e o 30 de setembro de 2000, certificación do número de alumnos definitivamente escolarizados en cada unha das unidades subvencionadas. O Servicio de Inspección, feitas as oportunas comprobacións, remitirá, antes do 10 de outubro de 2000 e xunto co seu informe, á Dirección de Centros e Inspección Educativa a devandita certificación.
Os anteditos centros deberán acreditar, ante a Dirección Xeral de Centros e Inspección Educativa, antes do 1 de novembro de 2000 que se atopan ó día das súas obrigas tributarias estatais e autonómicas e da Seguridade Social.
Terceiro.-Á vista das certificacións e dos informes sinalados no punto anterior, esta dirección xeral formularalle ó conselleiro de Educación e Ordenación Universitaria a proposta de resolución definitiva que, unha vez aprobada, se publicará no Diario Oficial de Galicia.
Cuarto.-Contra esta resolución cabe interpoñer recurso de alzada, ante o conselleiro de Educación e Ordenación Universitaria, no prazo dun mes contado a partir do día seguinte ó da súa publicación no Diario Oficial de Galicia.
Santiago de Compostela, 17 de agosto de 2000.
Severino Somoza Gómez
Director xeral de Centros e Inspección Educativa
CORRECCIÓN de erros.-Resolución do 28 de xullo de 2000 pola que se resolve concurso público para a concesión de bolsas de predoutoramento (nova adxudicación, primeira e segunda prórroga), convocado no anexo IV da Orde do 29 de decembro de 1999 (Diario Oficial de Galicia do 31 de xaneiro).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 01/09/2000

Advertido erro no anexo III da devandita resolución, cómpre face-la oportuna corrección:
Na páxina 234, na columna correspondente ó DNI de Marcos Soto Búa di: «32.676.426» e debe dicir: «36.107.947-V».
RESOLUCIÓN do 8 de febreiro de 2000 pola que se convoca un curso sobre documentoscopia.
ACADEMIA GALEGA DE SEGURIDADE — III. OUTRAS DISPOSICIÓNS — 18/02/2000

Dentro dos programas de actividades que a Academia Galega de Seguridade ten previsto realizar no ano 2000 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso sobre documentoscopia, que deberá desenvolverse conforme as seguintes bases:
Obxectivos.
O curso ten por obxectivos o coñecemento de diferentes técnicas que permitan distinguir documentos falsos, e outras actividades que lle sirvan para o seu labor profesional.
Destinatarios.
O curso vai dirixido ós membros dos corpos das policías locais de Galicia, membros da Unidade do CNP
adscrita á Comunidade Autónoma de Galicia e, no caso de quedaren prazas vacantes, ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán neste curso será de 40.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 20 de marzo, ás 14 horas.
3. As instancias deberán vir asinadas polo xefe do cadro de persoal, ou polo concelleiro de tráfico e seladas; será isto requisito indispensable para ser admitido no curso; o incumprimento deste requisito levará consigo a exclusión do devandito curso.
4. As instancias deberán enviarse á sede da Academia Galega de Seguridade: Avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido e duración.
O curso terá lugar en sesións de tarde, de luns a venres, e nel trataranse, entre outros, os seguintes temas: 1. Falsificacións. 2. Análise de documentos. 3. Análise caligráfica, etc.
Datas.
O curso realizarase do 3 ó 7 de abril.
O horario será das 16 ás 20 horas do serán.
Relación de admitidos.
A relación de admitidos publicarase o día 27 de marzo, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na sede da Academia Galega de Seguridade, sita na Avenida da Cultura, s/n, no concello da Estrada.
Certificado de asistencia.
Ó remate do curso entregaráselles un certificado de asistencia a aquelas persoas que acrediten a súa participación continuada.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 8 de febreiro de 2000.
Juan José Fariñas-Ferro Rodríguez
Director xeral da Academia Galega de Seguridade
ORDE do 24 de xaneiro de 2000 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 18/02/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 24 de xaneiro de 2000.
Jesús Pérez Varela
Conselleiro de Cultura, Comunicación Social
e Turismo
ANEXO
Luis Seoane: grafista: 3.000 ptas.
Partenheimer. Antoloxía de escritos (obra completa): 6.000 ptas. (2 Vols.).
Helena Almeida: 4.000 ptas.
ORDE do 2 de febreiro de 2000 pola que se modifica o Regulamento da denominación de orixe Valdeorras.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 18/02/2000

Por Orde do 24 de febreiro de 1977, o Ministerio de Agricultura aprobou o Regulamento da denominación de orixe Valdeorras e do seu consello regulador para os viños producidos nesa zona vitícola.
Desde ese momento a evolución das produccións amparadas por esta denominación de orixe foron sempre incrementándose e acadando un destacado posicionamento no mercado, que permitiu tanto a implantación dunha viticultura moderna como o desenvolvemento tecnolóxico das industrias pertencentes á denominación de orixe.
Resulta, polo tanto, necesario e imprescindible que o consello regulador e o seu regulamento se adapten á situación presente, incrementando o seu grao de autofinanciamento, para acometer futuras accións de mellora tanto técnica como promocional dos productos amparados.
En consecuencia, por petición do sector interesado e de conformidade co artigo 30.I.3º e 4º do Estatuto de autonomía de Galicia, e no uso das competencias que me confire a Lei 1/1983, do 22 de febreiro, reguladora da Xunta de Galicia e do seu presidente, reformada pola Lei 11/1988, do 20 de outubro,
DISPOÑO:
Artigo único.-Modifícase o artigo 46.1 do Regulamento da denominación de orixe Valdeorras, aprobado por Orde do 24 de febreiro de 1977, que queda redactado como se expresa a continuación:
Artigo 46.1.
1. O financiamento das obrigas do consello efectuaranse cos seguintes recursos:
1.1. Co producto das exaccións parafiscais que se fixan no artigo 90 da Lei 25/1970, ás que se lle aplicarán os seguintes tipos:
a) O 1 % a exacción anual sobre plantacións.
b) O 1,5 % a exacción sobre productos amparados comercializados.
c) Pola expedición de certificados ou visados de facturas haberá que aterse ó establecido en cada caso pola normativa vixente.
d) O dobre do prezo do custo sobre os precintos ou contraetiquetas.
Os suxeitos pasivos de cada unha das exaccións son: do a) os titulares das plantacións inscritas; do b) os titulares das adegas inscritas que expidan viño
amparado por esta denominación de orixe ó mercado; do c) os titulares das adegas inscritas solicitantes de certificados ou visados de facturas; do d) os titulares das adegas inscritas solicitantes de contraetiquetas e precintos.
Disposición derradeira
A modificación da Orde do 24 de febreiro de 1977, aprobada por esta orde, entrará en vigor o día seguinte ó da súa publicación no Diario Oficial de Galicia.
Santiago de Compostela, 2 de febreiro de 2000.
Cástor Gago Álvarez
Conselleiro de Agricultura, Gandería e Política
Agroalimentaria
ORDE do 10 de agosto de 2000 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 05/09/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Este prezo entenderase con IVE incluído.
Santiago de Compostela, 10 de agosto de 2000.
José María Hernández Cochón
Conselleiro de Sanidade e Servicios Sociais
ANEXO I
Guía de Servicios 2000: 4.000 pesetas (24.04 euros).
Conducta de Enfermidade e Psiquiatría en Atención Primaria: 2.325 pesetas (13.97 euros).
ORDE do 31 de xullo de 2000 pola que se adxudican axudas económicas para as corporacións locais que sexan titulares de escolas fogar.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/09/2000

Por Orde do 12 de abril de 2000 (DOG do 5 de maio) convócanse axudas económicas para as corporacións locais que sexan titulares de escolas-fogar e regúlase o seu outorgamento no presente exercicio económico.
A comisión constituída segundo establece o punto quinto da orde da convocatoria, en reunión celebrada o día 30 de xuño de 2000, acordou propoñe-la adxudicación das ditas axudas por tanto esta consellería
DISPÓN:
Primeiro.-Adxudicarlles axudas ós concellos titulares de escolas fogar solicitantes que se relacionan no anexo I desta orde, nas contías que se indican.
Segundo.-Para facer efectivo o pagamento das axudas, os beneficiarios presentarán antes do 30 de outubro de 2000, a completa xustificación dos gastos mediante orixinais ou fotocopias cotexadas de facturas, contratos, nóminas, Seguridade Social, etc.
As xustificacións das axudas serán dirixidas á Dirección Xeral de Centros e Inspección Educativa. Rúa San Lázaro, nº 107. 15771 Santiago de Compostela.
Cuarto.-Contra esta orde, que esgota a vía administrativa, os interesados poderán interpor recurso potestativo de reposición ante o conselleiro de Educación e Ordenación Universitaria no prazo dun mes, contado a partir do día seguinte ó da súa publicación
no Diario Oficial de Galicia, segundo o disposto na Lei 4/1999 (BOE do 14 de xaneiro) de modificación da Lei 30/1992, de réxime xuirídico das administracións públicas e do procedemento administrativo común, ou ben os interesados poderán presentar directamente recurso contencioso-administrativo, ante o Tribunal Superior de Xustiza de Galicia, no prazo de dous meses contados a partir do día seguinte ó da súa publicación, conforme se establece na Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 31 de xullo de 2000.
Celso Currás Fernández
Conselleiro de Educación e Ordenación
Universitaria
ANEXO I
Concello da Fonsagrada: 1.119.802 ptas.
Concello de Sarria: 3.030.198 ptas.
ORDE do 28 de xullo de 2000 pola que se autoriza o cambio de denominación do Centro de Ciclos Superiores de Formación Profesional Específica da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/09/2000

Examinado o expediente que presenta María Concepción Amor Alonso, solicitando autorización para cambia-la denominación do Centro de Ciclos Superiores de Formación Profesional Específica da Coruña.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que se remite cos informes correspondentes.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias; Decreto 133/1995, do 10 de maio (DOG do 22) e a Orde do 20 de setembro de 1995 (DOG do 15 de decembro) que desenvolve o dito decreto.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de denominación do Centro de Ciclos Superiores de Formación Profesional Específica da Coruña, pasando a denominarse Centro de Formación Profesional Específica Castelao.
O cambio de denominación non afectará o réxime de funcionamento do centro.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo de un mes, a partir do día siguiente ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo do dous meses perante o Tribunal Superior de Xustiza de Galicia.
Santiago de Compostela, 28 de xullo de 2000.
Celso Currás Fernández
Conselleiro de Educación e Ordenación
Universitaria
ORDE do 31 de xullo de 2000 pola que se autoriza o cesamento de actividades do centro privado Escuela de Secretariado Bilingüe da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/09/2000

Examinado o expediente iniciado pola titularidade do centro privado Escuela de Secretariado Bilingüe da Coruña, solicitando o cesamento de actividades.
Resultando que o dito centro privado obtivo por Orde do 13 de xullo de 1990, rectificada pola Orde do 18 de outubro de 1990, autorización para imparti-la rama administrativa e comercial; especialidade secretariado bilingüe e comercial.
Vistos o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG 15 de decembro) que o desenvolve.
Esta consellería, por proposta da Dirección Xeral de Centros e Inspección Educativa
DISPÓN:
Autoriza-lo cesamento de actividades do centro privado Escuela de Secretariado Bilingüe da Coruña, con efectos do 31 de agosto de 2000, segundo os datos que se relacionan no anexo da presente orde, quedando nulas e sen ningún efecto as disposicións que autorizan o funcionamento legal do devandito centro.
Disposición transitoria
Autorízase o traslado de 1 unidade de FP2-3º da especialidade de secretariado bilingüe e comercial para o centro de formación profesional específica Castelao da Coruña, da mesma titularidade, mentras non se extingan estas ensinanzas, segundo o calendario de aplicación da Lei 1/1990, do 3 de outubro, de ordenación xeral do sistema educativo.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día siguiente ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE 14 de xaneiro), de modificación da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo do dous meses perante o Tribunal Superior de Xustiza de Galicia.
Santiago de Compostela, 31 de xullo de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Código do centro: 15026844.
Concello: A Coruña.
Localidade: A Coruña.
Domicilio: r/ Médico Durán, 25 baixo.
Denominación: Escuela de Secretariado Bilingüe.
Titular: M. Carmen y M. Concepción Amor Alonso.
Autorización do cesamento de actividades do centro.
ORDE do 28 de xullo de 2000 pola que se constitúen os colexios rurais agrupados de Valga e María Zambrano (O Rosal) da provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/09/2000

Examinados os expedientes sobre a constitución dos colexios rurais agrupados de Valga e María Zambrano (O Rosal), tramitados pola Delegación Provincial de Pontevedra.
Visto o Decreto 374/1996, do 17 de outubro (DOG do 21), polo que se aproba o Regulamento das escolas de infantil e dos colexios de primaria, e a Orde do 22 de xullo de 1997 (DOG do 2 de setembro), que desenvolve o dito decreto.
Esta consellería, en virtude do establecido no artigo 6.3º do referido Decreto 374/1996, e por proposta da Dirección Xeral de Centros e Inspección Educativa,
DISPÓN:
Primeiro.-Constituí-los colexios rurais agrupados de Valga e María Zambrano (O Rosal), cos datos que figuran no anexo desta orde.
Segundo.-Integrar no colexio rural agrupado de Valga os colexios e escolas, que se suprimen como tales, de: EEI Xanza (código 36013382), EEI Chenlo (código 36018355), EEI Campaña (código 36016528), EEI Forno (código 36013400), EEI Ferreirós (código 36013394), EEI Vilarello (código 36013412).
Terceiro.-Integrar no colexio rural agrupado María Zambrano os colexios e escolas, que se suprimen como tales, de: CEIP Fornelos (código 36014039), EEI Marzán (código 36014040), CEP Marzán (código 36008295), CEIP Medas-Novas (código 36008313), EEI Paradela (código 36008350), EEI Pías (código 36014052), CEP Pías (código 36008404), EEI O Calvario (código 36024094).
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 28 de xullo de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Valga.
Localidade: Campaña.
Enderezo: A Torre.
Centro: Colexio Rural Agrupado de Valga.
Código do centro: 36024161.
Zona educativa: Valga.
Unidades.
Educación infantilEducación primariaTotal
9   0  9
Localidade
Postos de traballo
EI
EP
Xanza
2
-
Chenlo (Valga)
1
-
Campaña
2
-
Forno (Cordeiro)
2
-
Ferreirós (Cordeiro)
1
-
Vilarello (Cordeiro)
1
-
Educación física
1
-
Pedagoxía terapéutica
1
-
Total postos
11
Provincia: Pontevedra.
Concello: O Rosal.
Localidade: Pías.
Domicilio: San Miguel de Tabagón.
Centro: Colexio Rural Agrupado María Zambrano.
Código do centro: 36024173.
Zona educativa: O Rosal.
Unidades.
Educación infantilEducación primariaTotal
9   4  10
Localidade
Postos de traballo
EI
EP
Fornelos
1
1
Marzán (O Rosal)
1
1
Medas-Novás (O Rosal)
1
1
Paradela (Tabagón)
1
-
Pías (San Miguel de Tabagón)
1
1
O Calvario (O Rosal)
1
-
Educación musical
1
-
Pedagoxía terapéutica
1
Total postos
12
ORDE do 20 de xullo de 2000 pola que se autoriza a posta en funcionamento do Instituto de Educación Secundaria de Foz (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/09/2000

Creado polo Decreto 126/2000, do 19 de maio (DOG do 31 de maio) o Instituto de Educación Secundaria de Foz, mediante a transformación do Instituto de Educación Secundaria Vilaxoane e o Instituto de Educación Secundaria O Centiño de Foz
nun único centro, esta consellería, por proposta da Dirección Xeral de Centros e Inspección Educativa,
DISPÓN:
Autoriza-la posta en funcionamento do Instituto de Educación Secundaria de Foz, segundo os datos que figuran no anexo.
Santiago de Compostela, 20 de xullo de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Lugo.
Concello: Foz.
Localidade: Foz.
Denominación: Instituto de Educación Secundaria de Foz.
Código do centro: 27020562.
Educación secundaria obrigatoria: 12 unidades.
Educación secundaria para persoas adultas (nivel III).
Modalidades de bacharelato:
Ciencias da natureza e da saúde.
Humanidades e ciencias sociais.
Formación profesional específica:
Ciclo medio: comercio.
Ciclo medio: cociña.
Ciclo medio: servicios de restaurante e bar.
Ciclo superior: restauración.
ORDE do 20 de xullo de 2000 pola que se autoriza a posta en funcionamento do Instituto de Educación Secundaria de Fene (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/09/2000

Creado polo Decreto 127/2000, do 19 de maio (DOG do 31 de maio) o Instituto de Educación Secundaria de Fene, mediante a transformación do Instituto de Educación Secundaria Barallobre e o Instituto de Educación Secundaria O Pazo de Fene nun único centro, esta consellería, por proposta da Dirección Xeral de Centros e Inspección Educativa,
DISPÓN:
Autoriza-la posta en funcionamento do Instituto de Educación Secundaria de Fene, segundo os datos que figuran no anexo.
Santiago de Compostela, 20 de xullo de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Fene.
Localidade: Fene.
Denominación: Instituto de Educación Secundaria de Fene.
Código do centro: 15032081.
Educación secundaria obrigatoria: 8 unidades.
Modalidades de bacharelato:
Ciencias da natureza e da saúde.
Humanidades e ciencias sociais.
Tecnoloxía.
Formación profesional específica:
Ciclo medio: xestión administrativa.
Ciclo medio: equipos electrónicos de consumo.
Ciclo medio: electromecánica de vehículos.
Ciclo medio: instalación e mantemento electromecánico de maquinaria e conducción de liñas.
Ciclo superior: administración e finanzas.
ORDE do 29 de agosto de 2000 pola que se amplían os prazos de xustificación dos investimentos realizados ó abeiro da Orde do 24 de maio de 2000 pola que se convoca e regula o réxime de concesión de axudas para a mellora da competitividade do sector téxtil e da confección para o ano 2000 (Diario Oficial de Galicia número 104, do 30 de maio).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 11/09/2000

A Consellería de Industria e Comercio dictou a Orde do 24 de maio de 2000 pola que se convoca e regula o réxime téxtil e da confección para o ano 2000 (DOG nº 104, do 30 de maio). O obxectivo desta orde é a incentivación de actuacións realizadas polo sector téxtil e da confección na Comunidade Autónoma de Galicia, co fin de acada-la súa adaptación competitiva.
Na citada disposición establécese como requisito indispensable para o libramento de axuda a presentación, antes do día 31 de outubro de 2000, da documentación acreditativa do investimento realizado.
Tendo en conta o atraso con que foi publicada a devandita orde e que o elevado número de solicitudes presentadas motivou un longo proceso de avaliación dos proxectos, considérase necesario amplia-lo prazo de xustificación dos investimentos levados a cabo polos solicitantes.
En consecuencia, en uso das atribucións que me foron concedidas,
DISPOÑO:
Artigo único.-Amplia-lo prazo para a execución e xustificación dos investimentos ou actuacións subvencionables ó abeiro da orde da Consellería de Industria e Comercio do 24 de maio de 2000, ata o día 17 de novembro de 2000.
Santiago de Compostela, 29 de agosto de 2000.
Juan Rodríguez Yuste
Conselleiro de Industria e Comercio
ORDE do 29 de agosto de 2000 pola que se amplían os prazos de xustificación dos investimentos realizados ó abeiro da Orde do 29 de maio de 2000 pola que se convoca e regula o réxime de concesión de axudas para o fomento da innovación empresarial e prestación de servicios na Comunidade Autónoma galega para o ano 2000 (Diario Oficial de Galicia número 111, do 8 de xuño).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 11/09/2000

A Consellería de Industria e Comercio dictou a Orde do 29 de maio de 2000 pola que se convoca e regula o réxime de concesión de axudas para o fomento da innovación empresarial e prestación de servicios na Comunidade Autónoma galega para o
ano 2000 (DOG nº 111, do 8 de xuño). O obxectivo desta orde é a incentivación de actuacións conducentes á mellora dos procesos productivos na industria da Comunidade Autónoma de Galicia.
Na citada disposición establécese como requisito indispensable para o libramento de axuda a presentación, antes do día 31 de outubro de 2000, da documentación acreditativa do investimento realizado.
Tendo en conta o atraso con que foi publicada a devandita orde e que o elevado número de solicitudes presentadas motivou un longo proceso de avaliación dos proxectos, considérase necesario amplia-lo prazo de xustificación dos investimentos levados a cabo polos solicitantes.
En consecuencia, en uso das atribucións que me foron concedidas,
DISPOÑO:
Artigo único.-Amplia-lo prazo para a execución e xustificación dos investimentos ou actuacións subvencionables ó abeiro da orde da Consellería de Industria e Comercio do 29 de maio de 2000, ata o día 17 de novembro de 2000.
Santiago de Compostela, 29 de agosto de 2000.
Juan Rodríguez Yuste
Conselleiro de Industria e Comercio
ORDE do 29 de agosto de 2000 pola que se amplían os prazos de xustificación dos investimentos realizados ó abeiro da Orde do 10 de abril de 2000 pola que se convoca e regula o réxime de concesión de axudas para o sector artesanal galego (Diario Oficial de Galicia número 76, do 18 de abril).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 11/09/2000

A Consellería de Industria e Comercio dictou a Orde do 10 de abril de 2000 pola que se convoca e regula o réxime de concesión de axudas para o sector artesanal galego (DOG nº 76, do 18 de abril). O obxectivo desta orde é o fomento e desenvolvemento do sector artesanal na Comunidade Autónoma de Galicia, a través do apoio tanto ás unidades productivas como ás asociacións de artesáns.
Na citada disposición establécese como requisito indispensable para o libramento de axuda a presentación, antes do día 31 de outubro de 2000, da documentación acreditativa do investimento realizado.
Tendo en conta o atraso con que foi publicada a devandita orde e que o elevado número de solicitudes presentadas motivou un longo proceso de avaliación dos proxectos, considérase necesario amplia-lo prazo de xustificación dos investimentos levados a cabo polos solicitantes.
En consecuencia, en uso das atribucións que me foron concedidas,
DISPOÑO:
Artigo único.-Amplia-lo prazo para a execución e xustificación dos investimentos ou actuacións subvencionables ó abeiro da orde da Consellería de Industria e Comercio do 10 de abril de 2000, ata o día 17 de novembro de 2000.
Santiago de Compostela, 29 de agosto de 2000.
Juan Rodríguez Yuste
Conselleiro de Industria e Comercio
ORDE do 31 de xullo de 2000 pola que se autoriza o centro privado Agarimo de Arteixo (A Coruña) para imparti-las ensinanzas correspondentes ós niveis I, II e III, modalidade presencial, da educación básica de adultos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/09/2000

Visto o expediente sobre autorización para imparti-las ensinanzas correspondentes ós niveis I, II e III,
modalidade presencial, da educación básica de adultos no centro privado Agarimo de Arteixo (A Coruña); iniciado ó abeiro do artigo 5 do Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e do punto primeiro.1 da Orde do 20 de setembro de 1995 (DOG do 15 de decembro) pola que se desenvolve o antedito decreto.
A Consellería de Educación e Ordenación Universitaria, en virtude do establecido no artigo 14º do Decreto 88/1999, do 11 de marzo (DOG do 13 de abril), polo que se regula a ordenación xeral das ensinanzas de educación de persoas adultas e os requisitos mínimos dos centros e por proposta da Dirección Xeral de Centros e Inspección Educativa,
DISPÓN:
Primeiro.-Concede-la autorización para imparti-las ensinanzas correspondentes ós niveis I, II e III, modalidade presencial, da educación básica de adultos ó centro privado Agarimo de Arteixo (A Coruña), cos datos que se relacionan no anexo da presente orde.
Segundo.-Contra a presente disposición, que esgota a vía administrativa, o interesado poderá interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 31 de xullo de 2000.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Arteixo.
Localidade: A Baiúca
Domicilio: Laxobre-A Baiúca.
Denominación: Agarimo.
Código do centro: 15020431.
Composición resultante.
Educación especial: 2 unidades de psíquicos.
Educación básica de adultos:
Nivel I: 1 unidade.
Nivel II: 1 unidade.
Nivel III: 2 unidades.
DECRETO 212/2000, do 13 de setembro, polo que se nomea director xeral de Relacións Laborais a José Vázquez Portomeñe.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 14/09/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia, na súa reunión do día trece de setembro de dous mil,
Nomeo a José Vázquez Portomeñe director xeral de Relacións Laborais.
Santiago de Compostela, trece de setembro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 211/2000, do 13 de setembro, polo que se nomea a Alfredo Sánchez Carro secretario xeral da Presidencia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 14/09/2000

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia e Administración Pública logo de deliberación do Consello da Xunta de Galicia na súa reunión do día trece de setembro de dous mil,
Nomeo a Alfredo Sánchez Carro secretario xeral da Presidencia.
Santiago de Compostela, trece de setembro de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
CORRECCIÓN de erros.-Orde do 27 de xullo de 2000 sobre desenvolvemento da xestión orzamentaria e contabilización dos ingresos procedentes de transferencias correntes e de capital.
CONSELLERÍA DE ECONOMÍA E FACENDA — I. DISPOSICIÓNS XERAIS — 18/09/2000

Advertido erros no texto da Orde do 27 de xullo de 2000 sobre desenvolvemento da xestión orzamentaria e contabilización dos ingresos procedentes de tranferencias correntes e de capital no Diario Oficial de Galicia nº 171, do 4 de setembro de 2000, efectúanse as seguintes correccións:
Páxina 12.531. Parágrafo primeiro da disposición adicional, onde di: «Primeira.-», debe dicir: «1.-».
Páxina 12.531. Parágrafo segundo da disposición adiciona, onde di: «Segunda.-», debe dicir: «2.-».
Páxina 12.532. Primeiro recadro do anexo I, onde di: «... no artigo 3 da orde...», debe dicir: «...no artigo 13 da orde...».
ORDE do 17 de agosto de 2000 pola que se nomea novo membro do Consello Galego de Relacións Laborais, en representación da Confederación de Empresarios de Galicia.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 15/09/2000

De acordo co disposto no artigo 4 da Lei 7/1988, do 12 de xullo (DOG do 26 de xullo), de creación do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados polo conselleiro de Traballo e Benestar Social.
Facendo uso da posibilidade de substitución, que recolle o artigo 5 da dita lei, a Confederación de Empresarios de Galicia acordou a substitución dun dos seus membros suplentes, da súa representación no consello.
A disposición adicional primeira do Decreto 227/1998, do 10 de xullo (DOG do 6 de agosto), polo que se establece a estructura orgánica da Con
sellería de Xustiza, Interior e Relacións Laborais sinala que a Consellería de Xustiza, Interior e Relacións Laborais exercerá as funcións asignadas á extinta Consellería de Traballo e Benestar Social pola Lei 7/1988, do 12 de xullo, de creación do Consello Galego de Relacións Laborais.
Por todo o exposto, ó abeiro do artigo 4 da referida Lei 7/1988, e en uso das atribucións que teño conferidas,
DISPOÑO:
Nomear membro suplente do Pleno do Consello Galego de Relacións Laborais, en representación da Confederación de Empresarios de Galicia, a José Antonio Neira Cortés, en substitución de Rafael Sánchez Sostre.
Santiago de Compostela, 17 de agosto de 2000.
Antonio Pillado Montero
Conselleiro de Xustiza, Interior e Relacións Laborais
ORDE do 11 de agosto de 2000 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 15/09/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Este prezo entenderase con IVE incluído.
Santiago de Compostela, 11 de agosto de 2000.
José María Hernández Cochón
Conselleiro de Sanidade e Servicios Sociais
ANEXO
-Guía sobre evidencia científica para la evaluación de tecnologías en Internet: 2.500 pesetas (15,02 euros).
-Guía sobre evidencia científica para a avaliación de tecnoloxías en Internet: 2.500 pesetas (15,02 euros).